**16ος Δια-Πανεπιστημιακός Διαγωνισμός Επιχειρηματικότητας & Καινοτομίας Εnnovation**

Σας προσκαλούμε να συμμετάσχετε στην ενημερωτική ημερίδα, η οποία θα πραγματοποιηθεί την **Τρίτη 12 Μαρτίου 2024 και ώρα 12:00 μ.μ.** στο Συνεδριακό & Πολιτιστικό Κέντρο Πανεπιστημίου Πατρών, στο πλαίσιο του 16ου κύκλου διεξαγωγής του Δια - Πανεπιστημιακού Διαγωνισμού Επιχειρηματικότητας και Καινοτομίας, Ennovation 2024.

Στην ημερίδα, μέλη της Μονάδας Μεταφοράς Τεχνολογίας και Καινοτομίας (ACEin) θα παρουσιάσουν το διαγωνισμό και θα απαντήσουν σε ερωτήσεις/απορίες για την συμμετοχή σας σε αυτόν και τα αναμενόμενα οφέλη.

Πρόγραμμα Ημερίδας:

Αίθουσα: ΙΙ-9 Συνεδριακό & Πολιτιστικό Κέντρο Πανεπιστημίου Πατρών

12:00 – 12:30

Προσέλευση - Εγγραφές

12:30 – 12:40

Χαιρετισμός και Παρουσίαση του Τμήματος Μεταφοράς Τεχνολογίας Καινοτομίας και Επιχειρηματικότητας – Καθ. κος Παύλος Αβραμίδης, Αντιπρύτανης Έρευνας και Ανάπτυξης Πανεπιστημίου Πατρών

Χαιρετισμός - Καθ. κα Κατερίνα Πραματάρη Entrepreneurial Education Manager at ACEin | Οικονομικό Πανεπιστήμιο Αθηνών

12:40 – 13:10

Παρουσίαση των δράσεων του Κέντρου Επιχειρηματικότητας και Καινοτομίας – ACEin του Οικονομικού Πανεπιστημίου Αθηνών

- Ο Διαπανεπιστημιακός Διαγωνισμός ennovation - Q&A

13:10 – 13:30

Παραδείγματα Νέων Καινοτόμων Επιχειρήσεων

Παρουσίαση της start-up εταιρείας GiveLink

Παρουσίαση της start-up εταιρείας Coffe-eco

13:30 – 14:30

One-to-one συναντήσεις με ερευνητικές/επιχειρηματικές ομάδες του Πανεπιστημίου Πατρών

Λίγα λόγια για τον διαγωνισμό:

Ο Δια-Πανεπιστημιακός Διαγωνισμός Επιχειρηματικότητας και Καινοτομίας Ennovation 2024 είναι ένας ετήσιος Πανεπιστημιακός Διαγωνισμός διάρκειας 4 μηνών (Coaching, Seminars,Workshops, Pitching Event), υπό το συντονισμό της Μονάδας Μεταφοράς Τεχνολογίας και Καινοτομίας (ACEin) του Οικονομικού Πανεπιστημίου Αθηνών. Διεξάγεται από ένα δίκτυο 20+ πανεπιστημίων σε Ελλάδα και Κύπρο, στο οποίο συμμετέχει και το Πανεπιστήμιό μας, μέσω του Τμήματος Μεταφοράς Τεχνολογίας, Καινοτομίας & Επιχειρηματικότητας του Ειδικού Λογαριασμού Κονδυλίων Έρευνας του Πανεπιστημίου Πατρών.

Κύριος στόχος του Διαγωνισμού είναι να αποκτήσουν οι συμμετέχοντες/συμμετέχουσες τις γνώσεις, τις δεξιότητες, τα εργαλεία και την αυτοπεποίθηση που απαιτούνται προκειμένου να μετατρέψουν τις καινοτόμες επιχειρηματικές ιδέες τους ή τα αποτελέσματα της επιστημονικής έρευνας τους σε βιώσιμη επιχείρηση.

Η συμμετοχή στον διαγωνισμό είναι ανοικτή και δωρεάν.

Σε ποιους/ποιες απευθύνεται

O Διαγωνισμός απευθύνεται σε επιχειρηματικές ομάδες/ερευνητικές ομάδες που αποτελούνται από τουλάχιστον 2 μέλη και έχουν κατ' ελάχιστον ένα μέλος με ενεργή φοιτητική/ερευνητική/διδακτική ιδιότητα. Πιο συγκεκριμένα, αιτήσεις για συμμετοχή στο διαγωνισμό μπορούν να υποβάλουν:

Προπτυχιακοί φοιτητές/φοιτήτριες

Μεταπτυχιακοί φοιτητές/φοιτήτριες

Υποψήφιοι/Υποψήφιες Διδάκτορες

Διδάκτορες

Ερευνητές/Ερευνήτριες

Μέλη ΔΕΠ

Η επιλογή των ομάδων που θα συμμετάσχουν στον Διαγωνισμό θα γίνει βάσει της αίτησης που μπορείτε να βρείτε ΕΔΩ. Για την συμμετοχή σας στο πρόγραμμα είναι απαραίτητη η συμπλήρωση της, μέχρι την Κυριακή 17 Μαρτίου 2024.

Παρακαλούμε πριν από τη συμπλήρωση της εν λόγω αίτησης, ενημερωθείτε σχετικά με το αναλυτικό πρόγραμμα που μπορείτε να βρείτε εδώ, έτσι ώστε να είστε βέβαιοι ότι μπορείτε να ανταποκριθείτε σε αυτό το χρονοδιάγραμμα.

Για οποιαδήποτε περαιτέρω διευκρίνιση ή/και απορία μπορείτε να επικοινωνήσετε με την οργανωτική ομάδα του Διαγωνισμού Ennovation στη διεύθυνση: ennovation@acein.aueb.gr

Καθ. Παύλος Αβραμίδης

Αντιπρύτανης Έρευνας και Ανάπτυξης

Μ.Ο.Δ.Υ. Ε.Λ.Κ.Ε. Πανεπιστημίου Πατρών

Τμήμα Μεταφοράς Τεχνολογίας, Καινοτομίας και Επιχειρηματικότητας

tto@upatras.gr